Han var en virtuos på trekkspill og ble også ansett som komiker. Hans opptredener kunne bestå av trekkspillsoloer, muntre viser, vitser og skrøner, bundet sammen med treffende replikker. Etter å ha vært til sjøs i noen år oppholdt Holt seg fra 1917 til 1934 i USA. Han fikk amerikansk statsborgerskap i 1933, men allerede året etter flyttet han hjem til Norge, og bosatte seg på Lasken på Sem i Sem kommune.